User talk:Jacob Hermansen

Kære bidragsydere til Wikipedias informations-side om Patientforeningen Hiv-Danmark.

Der findes megen viden om Hiv og AIDS på World Wide Web, Internettet. Søgemaskinerne henviser til et utal af artikler og historier, videoer og websites af mere eller mindre lødig karakter. Det er kort sagt en jungle at finde rundt i "alle historierne" om Hiv og AIDS. Det er blandt Hiv-Danmarks opgave at holde et vågent øje med vidensudvekslingen og informationen om Hiv og AIDS.

Der gøres derfor et forsøg på at undersøge og og tilrette offentligt tilgængelig viden om Hiv og AIDS på internettet, for at opretholde det størst mulige niveau af korrekt, relevant og faktabaseret viden om Hiv og AIDS fra Patientforeningen Hiv-Danmarks side.

Arbejdet har stærk rod i foreningens målsætning om: "at modarbejde diskrimination af Hiv-smittede" i Danmark.

Derfor er undertegnede i samarbejde med Videns- og Informationsudvalget i Hiv-Danmark påbegyndt en undersøgelse af danske hjemmesider der henvises til via søgemaskiner, i første omgang GOOGLE. Derudover iværksættes en opdatering af wikipedias danske side om "Hiv-Danmark" for at give et mere fyldestgørende og kronologisk indblik i Patientforeningens Hiv-Danmarks aktiviteter op til og efter foreningens oprettelse i 1991.

Udvalget er "ungt" i forhold til foreningens historie, og er derfor eksempelvis uvidende om eksakt dato for stiftelsen af Patientforeningen Hiv-Danmark, som i år har 25 års jubilæum. Det er også gældende for mange andre relevante emner, sager, hændelser mm, der har haft betydning for udviklingen af de vilkår som Hiv-positive lever under i Dagens Danmark i 2016.

Gennem 25 år er der naturligvis sket ændringer i foreningens strukturer, vedtægter med mere. Målet er ikke at opnå et eksakt kartotek over disse ændringer/udviklinger, men at give et overblik af de væsentligste træk og udviklingstendenser op til i dag. Det lyder omfattende, men det er tænkt som en faktabaseret side med links/henvisninger til eksterne sider/blogs/medias mm. Herigennem søges blandt andet at bidrage til fremtidens studerende og øvrige interessenter, i Deres research om Hiv/AIDS-udviklingen i Danmark. Der forefindes på nuværende tidspunkt ikke nogen side på wikipedia der giver et indførende overblik over udviklingen i Danmark. Der findes naturligvis wikipedia-dokumenter og links/artikler omkring Hiv/AIDS-udviklingen på verdensplan og på medicinsk plan.

Det er kun muligt at opnå størst mulig koncensus om relevant og tilnærmet ubestridelig fakta, hvis et flertal af involverede gennem 25 år, bidrager til opdateringen af denne wikipedia-artikel. Jeg tilskynder derfor alle relevante bidragsydere der ligger inde med relevante oplysninger og relevant materiale til at bidrage. Personer der gennem årene har haft forbindelse til; Patientforeningen Hiv-Danmark, AIDS-Fondet, AIDS-Linjen det daværende STOP-AIDS, AIDS-Info Fyn, Positivgruppen, AktHIV-huset, Bløderforeningen, Sundhedsstyrelsen, Statens Seruminsitut, Teater- og aktivistgrupper mm. Det være sig nuværende og tidligere ansatte på landets infektions medicinske afdelinger, læger og plejepersonale, frivillige, aktivister, Hiv-positive, pårørende med flere. Kort sagt: Alle der kan give et konstruktivt bidrag til det historiske overblik over Hiv-AIDS-udviklingen gennem 25 år.

P.t. er bogen "Bøssepesten", af Jan Fouchard og Bent Hansen den eneste eksterne og faglitterære kronologiske kilde til oplysninger, der med tiden måtte fremlægges i artiklens historiske afsnit.

Det bliver muligt at "diskutere" fakta, og dersom uenighed opstår, medtager wikipedia bidragydernes synspunkter og argumentation under "Discussions", tilhørende nærværende artikel.

Relevante oplysninger omhandler følgende:

- Særligt relevante personer der har haft betydning for foreningens udvikling: Relevante og særlige personer der har bidraget til foreningens stiftelse og udvikling. Det drejer sig om nuværende såvel som afdøde. Der indhentes naturligvis accept fra nulevende personer, der ønsker at medvirke med navns nævnelse. (Der søges bl.a. oplysninger om hvem der havde formandskabet i perioden 1995-1998 samt hvilke personer, bl.a. fra Positivgruppen, der stod bag stiftelsen i 1991)

- Medicinsk Udvikling i Danmark: Der ønskes medtaget et kort resume over den medicinske udvikling. Der findes på nuværende tidspunkt et fyldestgørende wikipedia-dokument der gennemgår den medicinske udvikling minutiøst. Vi søger at give et indblik i levekårene for Hiv-positive blandt andet med reference til foreningens levekårsundersøgleser i 2007 og 2014. Hvilke forhold der har haft afgørende betydning for Hiv+ gennem tiden, og hvordan afspejles disse i levevilkårene sig anno 2016.

- Udvidelse af refencerne, herunder relevante links til artikler (ikke medicinske) undersøgelser vedrørende blandt andet smitsomhed (partnerstudiet mm)

- litterær referenceliste til skøn- og faglitterære tekster og værker

- Historisk og faktabaseret overblik over juridiske forhold og sager der førte til indførelsen af §252 (Hiv-straffeloven) - Andet?

Med venlig hilsen,

Jacob Hermansen, Næstformand i Patientforeningen Hiv-Danmark, Bestyrelsesmedlem siden 2011. Administrator af Patientforeningens Facebooksite, og medlem af Videns- og Inforamtionsudvalget.

Et historisk overblik over Patientforeningen Hiv-Danmarks aktiviteter.
Manglende viden om følgende fakta: - stiftet 1991, dato ukendt. Initiativtagere ukendt. - Udviklingen i årene omkring kombinationbehandlingens indførelse i 1996. - Udviklingen omkring Hiv-straffelovens paragraf 252. Henvisning til justitsministeriets afgørelser i 2011 hvor paragraffen blev sat i bero. Oversigt over Hiv-relaterede straffesager i Danmark. Sager om Hiv ogAids på arbejdspladsen. - Fusionen af de danske Hiv/Aids organisationer i 2012, hvor Hiv-Danmark forbliver selvstændig Patientforening. - Jacob Hermansen (talk) 22:01, 10 January 2016 (UTC)